เรื่องร้องเรียน: เนื่องจากหน่วยงานในโรงพยาบาลมีหลายหน่วยงาน แต่ทำไมจำกัดการโอน-ย้าย คือขอย้ายนอกจากนี้ไม่ได้เหรอ
การดำเนินการของเจ้าหน้าที่: ร้องเรียนผ่าน Traffy Fondue เรื่อง ทำไมจำกัดการโอน - ย้าย จากกรณีที่ผู้รับบริการร้องเรียนใน Traffy Fondue เมื่อวันที่ 8 กันยายน 2565 เวลา 14.53 น. ส่งเรื่องไปยังเขตประเวศ และเขตประเวศส่งต่อมายังโรงพยาบาลสิรินธร สำนักการแพทย์ กรุงเทพมหานคร  โรงพยาบาลสิรินธร ขอเรียนชี้แจงว่า ฝ่ายการพยาบาล กลุ่มภารกิจด้านการพยาบาล โรงพยาบาลสิรินธร สำนักการแพทย์ ได้ออกหนังสือเวียนที่ ฝกบ 340/2565 ลงวันที่ 8 กันยายน 2565 เรื่อง การย้ายหน่วยงานภายในโรงพยาบาล โดยได้กำหนดหน่วยงานที่ขาดอัตรากำลัง เนื่องจากมีการโอนย้ายภายนอก  ภายในเดือนตุลาคม 2565 ทั้งหมด 8 หน่วยงานตามที่แจ้ง โดยทุกครั้งที่มีการพยาบาลบรรจุใหม่เข้ามา ฝ่ายการพยาบาลจะมีการสอบถามความต้องการของพยาบาลที่ปฏิบัติงานเดิมก่อน จึงจะมีการจัดสรรตำแหน่งว่างให้พยาบาลบรรจุใหม่ การกำหนดให้หน่วยงานใดจะได้รับพยาบาลนั้น มีเกณฑ์พิจารณาจากตำแหน่งว่างที่จะเติมเข้าไปในหน่วยงานนั้น โดยใช้เกณฑ์พิจารณาจากภาระงานและสัดส่วนของพยาบาลต่อจำนวนผู้ป่วยที่ดูแลตามเกณฑ์มาตรฐานของสภาการพยาบาล ที่ยึดถือปฏิบัติตามเกณฑ์นี้มาโดยตลอด กรณีดังกล่าว ฝ่ายการพยาบาล กลุ่มภารกิจด้านการพยาบาล โรงพยาบาลสิรินธร สำนักการแพทย์ มีแนวทาง ดังนี้  1.ผู้ที่มีความประสงค์ที่จะย้ายหน่วยงานสามารถยื่นความจำนงได้ภายในเวลาที่กำหนดการพิจารณารับเข้าหน่วยงาน  2.พิจารณาจากความเชี่ยวชาญเฉพาะด้านและประสบการณ์ในการทำงาน  3. ให้หัวหน้าหน่วยงานที่รับเข้ามามีส่วนร่วมในการพิจารณา โรงพยาบาลสิรินธรขออภัยในความไม่สะดวกและขอขอบพระคุณเป็นอย่างยิ่งที่ท่านเชื่อมั่นและไว้ใจให้โรงพยาบาลสิรินธรดูแลและขอบพระคุณที่ท่านร่วมเป็นส่วนหนึ่งในการพัฒนาหน่วยงานของเรา
ความเห็นของผู้แจ้ง: ขอบคุณมากเลย คะ ที่ดำเนินการให้
พื้นที่: แขวงประเวศ เขตประเวศ กรุงเทพมหานคร